На основу члана 119. став 1. тачка 1) и члана 109. Закона о основама система образовања и васпитања ("Сужбени гласник РС", број 88/17, 27/18-други закон, 10/19, 6*/*20 и 129*/*21 ) и члана 44. став 1. тачка 1) Статута ОШ „Трајко Стаменковић“ Лесковац Школски одбор је на седници одржаној дана 15.09.2022. године донео следећа

# ПРАВИЛА ПОНАШАЊА

**У ОШ „ТРАЈКО СТАМЕНКОВИЋ“ ЛЕСКОВАЦ**

# ОПШТЕ ОДРЕДБЕ

**Члан 1.**

Овим правилима понашања у Основној школи „Трајко Стаменковић“ Лесковац (у даљем тексту: Правила) уређују се односи ученика, запослених и родитеља.

# Члан 2.

У школи се негују односи међусобног разумевања и уважавања личности ученика, запослених и родитеља односно других законских заступника.

# Члан 3.

Запослени у школи имају обавезу да својим радом и укупним понашањем допринесе развијању позитивне атмосфере у школи.

# ПРАВИЛА ПОНАШАЊА УЧЕНИКА, РОДИТЕЉА И НАСТАВНИКА

**Члан 4.**

**Правила понашања ученика су:**

1. Ученик долази на наставу 10 минутапре почетка наставе и дужан је да буде у учионици пре почетка часа;
2. Ученик не излази из учионице пре наставникаи по изласку из учионице креће се лаганим ходом кроз школу;
3. Употреба мобилних телефона и осталих сличних уређаја на часу дозвољена је само уз одобрење наставника
4. Конзумирање хране и пића дозвољено је само за време одмора
5. Ученици одржавају школски простор чистим и уредним
6. Доношење скупих предмета и веће суме новца у школу је на сопствену одговорност;
7. Ученици брину о школској имовини, јер она користи свима.
8. Ученик одговара за материјалну штету коју нанесе намерно или из крајње непажње.
9. Односи међу ученицима заснивају се на принципима искреног другарства, пријатељства, међусобног уважавања и поштовања и културног опхођења
10. Међусобне несугласице ученици решавају разговором у оквиру одељењске заједнице уз посредовање одељењског стаарешине
11. Ученик комуницира са вршњацима, наставницима, запосленима на ненасилаан, пристојан начин са уважавањем и употребом речи: извини, хвала, молим, изволи
12. Сваки вид насилног понашања ученик пријављује запосленима
13. Свако има права да изнесе своје мишљење све док тиме не угрожава другог-свачије мишљење је драгоцено
14. Ученик долази у школу прикладно, пристојно и уредно одевенпримерено месту на којем се налази;
15. Ученик поштује различитости по верској, националној, расној и полној основи.

**Члан 5.**

**Правила понашања ученика за време извођења екскурзија, излета и рекреативне наставе:**

1. Ученици имају обавезу да се придржавају договореног времена за активности
2. Ученици имају обавезу да брину о својој безбедности у саобраћају
3. Ученици имају обавезу да пажљиво прате излагање наставника и туристичких водича/предавача
4. Ученици имају обавезу да негују толаранцију и другарски дух
5. Забрањено је конзумирање алкохолних и енергетских пића и цигарета
6. Не одвајати се од групе
7. Забрањено је напуштати хотел/објекте који се обилазе без дозволе разредног старешине
8. Ученик за време трајања екскурзије мора бити пристојно и уредно одевен (у складу са временским приликама и активностима)
9. Забрањено је уништавање и отуђивање имовине (аутобус, хотелска соба, објекти који се обилазе, имовина других ученика – сва евентуална оштећења/отуђења надокнадиће родитељ ученика који је учинио овај преступ)
10. Ученик је дужан да сам води рачуна о својим одевним предметима, личним стварима (новац, мобилни телефони, фотоапарати, камере...)
11. Ученици су од 00-07 часова обавезни да бораве у својим собама – због безбедности забрањено је излазити на балконе и ходнике (уколико је ученицима у овом периоду потребна помоћ наставника – треба да се обрати дежурном наставнику који ће се налазити у ходнику испред соба)
12. Забрањено је са собом носити опасне предмете (нпр. ножеве, петарде, палице...).

**Члан 6.**

**Правила понашања наставника:**

1. У школу наставник долази прикладно и уредно одевен у складу са Кодексом облачења;
2. Наставниk долазе на посао 10 минута раније ;
3. Наставник одлази на час тачно на време, одмах по оглашавању звона за почетак часа;
4. Наставник благовремено обавештава директора о одсуствовању с посла, како се не би

 нарушио образовно-васпитно процес;

1. Предметни наставник је одговоран за ток и процес реализације самог часа, како у примени

 различитих метода, садржаја и активности за реализацију наставног плана и програма, тако

 и за успостављање и одржавање пријатне радне атмосфере, мотивисање ученика и креирање

 целокупног амбијента;

1. Наставник својим понашањем у школи увек мора да буде позитиван узор ученицима (не касни на час, не користи мобилни на часу, не користи погрдне и увредљиве речи и сл.);
2. Наставник не сме да удаљи ученика са часа;
3. Наставник прилагођава методе, садржаје и активности ученицима различитих индивидуалних способности и предзнања и одговорно настоји да све ученике учини активним;
4. Различите педагошке ситуације на часу решава сам предметни наставник и обезбеђује услове за несметано одвијање наставног процеса;
5. Ученику који користи за време часа мобилни телефон и различите мултимедијалне уређаје којима се ремети рад на часу, наставник привремено одузима ове предмете и предаје их разредном старешини, а РС их враћа родитељу ученика;
6. По завршетку часа, о евентуалном проблему који је решавао у неком одељењу, обавештава разредног старешину тог одељења;
7. Сви наставници су обавезни да на идентичан и доследан начин реагују на одређена понашања ученика и ситуације у школи ( недозвољено је да једно исто понашање неки наставници одобравају и подржавају, а други забрањују);
8. У односима са ученицима, родитељима и колегама наставник увек примењује ненасилну комуникацију, поштујући и уважавајући личност свих актера;
9. Приликом оцењивања наставник узима у обзир само нивое знања ученика, а не његово понашање;
10. Наставник мора да реагује не само на елимисање негативних облика понашања, него и на обавезно похваљивање сваког напретка и успеха ученика. Наставник не сме да омаловажи успех ученика само зато што не задовољава критеријуме које је он поставио;
11. У односима са ученицима, родитељима и колегама наставник увек примењује ненасилну комуникацију, поштујући и уважавајући личност свих актера;
12. Дежурни наставник долази у школу тридесет минута пре почетка наставе, и активно, заинтересовано и посвећено, током целог дана, обавља улогу дежурног у најбољем интересу ученика( шета ходником, надгледа двориште, учионице...)
13. Дежурни наставник се стара да за време великог одмора сви ученици напусте учионицу, изузев редара, који су у обавези да проветре учионице, обришу таблу...;
14. Дежурни наставник се стара да када звони за почетак часа сви ученици уђу у учионице, не ремете ред на ходнику, у учионицама или санитарним чворовима;

**Члан 7.**

**Правила понашања родитеља:**

1. Прати понашање, учење и успех свог детета, односно, редовно се информише о томе;
2. Континуирано сарађује са одељењским старешином;
3. Поштује упутства дежурног наставника и дежурних ученика када дође у школу, и придржава се распореда отворених врата;
4. Поштује правила понашања школе као институције и обраћа се запосленима са поштовањем и уважавањем, примереним и пристојним језиком и тоном;
5. Сарађује са предметним наставником;
6. Редовно присуствује родитељским састанцима, а изабрани представници седницама Савета родитеља и активно учествују у његовом раду;
7. Редовно измирује своје обавезе везане за исплату екскурзија, уџбеника;
8. Пружа помоћ школи у остваривању васпитног рада;
9. Доприноси остваривању планираних задатака школе;
10. Одазива се на позиве које му упути школа.
11. У року од 8 дана правда изостанак ученика и доставља потпуне и тачне контакт информације.
12. Поштује личност наставника и осталих запослених и томе учи своје дете
13. Родитељ подстиче своју децу да буду одговорна, да поштују себе и друге, свој и туђи рад

**КОДЕКС ОБЛАЧЕЊА УЧЕНИКА, РОДИТЕЉА/СТАРАТЕЉА, НАСТАВНИКА И ОСТАЛИХ ЗАПОСЛЕНИХ**

**Члан 8.**

Кодекс облачења представља заједнички систем вредности и смерница о облачењу ученика, родитеља/старатеља, наставника и осталих запослених. Сви учесници у школском животу треба да промовишу етичке вредности у складу са овим кодексом.

Обавеза је наставника и осталих запослених, ученика и родитеља/старатеља да у школу долазе прикладно одевени и пристојног изгледа.

Сви ученици и запослени су дужни да долазе на наставу уредно обучени са одећом практичном за рад и у њиховом стилу, али примереног изгледа. Обавеза ученика и запослених је да брину о личној уредности и хигијени.

Одећа одражава укус и стил сваке особе који мора бити поштован.

Она треба да је уобичајена и да јасно говори о њиховој личности.

Одећа коју носе ученици треба да буде примерена њиховом узрасту и школи у коју долазе.

Под непримереним изгледом ученика подразумева се ношење:

* блузе са великим деколтеом или танким бретелама,
* мајица које не покривају стомак и леђа;
* шортса;
* мини сукњи;
* хеланки (уколико нису прекривене дужом туником);
* папуча;
* провидне одеће;
* превише исцепаних и спуштених панталона;
* одеће увредљивих натписа или слика, који промовишу националну, верску, политичку или сексуалну опредељеност или промовишу конзумирање дрога, цигарета, алкохолна или енергетска пића и слично;
* капа, качкета, капуљача, марама на глави и наочара за сунце на часу,
* пирсинга било које врсте, јер се тиме повећава могућност повређивања ученика.
* Такође је непримерено узрасту ученика да долазе у школу са неуредном косом, обојеном косом, шминком, предугачким и намазаним ноктима.
* ученик мора да пази да му се доњи веш не види без обзира у каквом положају му се тело налази,

За време часова физичког васпитања ученици су у обавези да носе опрему за физичко васпитање**.**

Ученици, наставници и остали запослени Школе морају да држе до личне хигијене, као и чистоће своје одеће и обуће.

Родитељи/старатељи дужни су да буду прикладно и уредно одевени и да својим начином одевања не изражавају своју политичку, верску или другу личну припадност.

Запослени својим изгледом и понашањем на директан начин доприносе угледу школе и очувању њених вредности. Taкoђе, прикладним одевањем пружају модел одевања ученицима. Пристојна и прикладна гардероба је она која не одвлачи пажњу и тиме не ремети радну атмосферу наставе или ваннаставне активности.

Помоћно особље за време рада у Школи носи радне мантиле.

Под непримереним изгледом одраслих подразумева се ношење:

* мајица са бретелама;
* мајице са дубоким деколтеом;
* мајица које не покривају стомак и леђа;
* шортса, бермуде;
* непримерено кратке сукње;
* непримерено јака шминка;
* хеланки (уколико нису прекривене дужом туником);
* прозирне тканине кроз које се види доњи веш;
* папуча; капа, качкета, капуљача, марама на глави и наочара за сунце на часу;
* одеће са навијачким обележјима;
* одеће са увредљивим натписима или сликама, провидне или тесне одеће;
* пирсинг.

Уколико наставници и остали запосленици Школе имају тетоважу на телу, потребно је да тетоважу прекрију одећом;

 Сматра се да су ученици и професори неприкладно одевени, ако у Школу долазе у неком од горепоменутих одевних предмета.

За време културних и других манифестација (такмичења, приредбе и други јавни наступи) на којима ученици и наставници представљају Школу, у обавези су да воде рачуна о пристојном одевању.

Правила изгледа и одевања обавезујућа су током читаве школске године. О изгледу ученика брину сви запослени у школи, уз сарадњу са одељењским старешином, директором, педагогом и психологом. За спровођење кодекса облачења су задужени сви ученици и сви запослени. Иако се модни трендови често мењају, стил облачења треба бити прилагођен образовној установи.

Водите рачуна да слика коју остављате буде добар пример за остале.

**Члан 9.**

 Ова Правила ступају на снагу oсмог дана од дана објављивања на огласној табли школе.

 Председник Школског одбора

 Драгана Савић

 \_\_\_\_\_\_\_\_\_\_\_\_\_\_\_\_\_\_\_